Document ID: 32005D0715

ODLOČBA KOMISIJE
z dne 10. oktobra 2005
o določitvi dokončne dodelitve finančnih sredstev v proračunskem letu 2005 državam članicam glede na določeno število hektarjev za prestrukturiranje in preusmeritev vinogradov v skladu z Uredbo Sveta (ES) št. 1493/1999
(notificirano pod dokumentarno številko K(2005) 3737)
(Besedila v španskem, češkem, nemškem, grškem, angleškem, francoskem, italijanskem, madžarskem, portugalskem, slovaškem in slovenskem jeziku so edina verodostojna)
(2005/715/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti člena 14(2) Uredbe,
ob upoštevanju naslednjega:
(1)
Pravila za prestrukturiranje in preusmeritev vinogradov so določena z Uredbo (ES) št. 1493/1999 in z Uredbo Komisije (ES) št. 1227/2000 z dne 31. maja 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin (2).
(2)
Pravila o finančnem načrtovanju in udeležbi pri financiranju ukrepov prestrukturiranja in preusmeritve iz Uredbe (ES) št. 1227/2000 določajo, da se sklicevanja na določeno proračunsko leto nanašajo na plačila, ki jih dejansko izvedejo države članice med 16. oktobrom in 15. oktobrom naslednjega leta.
(3)
Komisija skladno s členom 14(1) Uredbe (ES) št. 1493/1999 nakaže začetna letna sredstva državam članicam na podlagi objektivnih meril ob upoštevanju določenih pogojev in potreb ter prizadevanj glede na cilj programa.
(4)
Komisija je določila okvirna finančna sredstva v vinskem letu 2004/05 v Odločbi 2004/687/ES (3).
(5)
Na podlagi člena 17(1) in (3) Uredbe (ES) št. 1227/2000 so nastali in obračunani stroški držav članic omejeni z višino njim dodeljenih sredstev, ki so določena v Odločbi 2004/687/ES. Za proračunsko leto 2005 se ta omejitev ne uporablja za nobeno državo članico.
(6)
V skladu s členom 17(4) se uporabi kazen, če so dejanski stroški države članice na hektar višji od predvidenih z Odločbo 2004/687/ES. Letošnje leto se kazen uporabi za Luksemburg za znesek v višini 289 EUR.
(7)
Na podlagi člena 16(1)(c) Uredbe (ES) št. 1227/2000 lahko države članice v sklopu tekočega proračunskega leta vložijo naknadne zahtevke. To so storile Nemčija, Španija, Francija, Italija, Avstrija in Portugalska.
(8)
Na podlagi člena 17(9) Uredbe (ES) št. 1227/2000 države članice, za katere vinsko leto 2005 predstavlja prvo leto izvajanja sistema za prestrukturiranje in preusmeritev, lahko zaprosijo za naknadno financiranje do največ 90 % finančnih sredstev, ki so jim bila dodeljena na podlagi Odločbe 2004/687/ES. Ta določba se uporabi za Češko, Madžarsko, Malto in Slovaško.
(9)
Skladno s členom 17(3) Uredbe (ES) št. 1227/2000 se zahteve iz člena 16(1)(c) navedene uredbe sprejmejo za države članic, ki so porabile začetna dodeljena sredstva v skladu z njihovimi zahtevami z uporabo proračunskih sredstev, po tem ko se je za vse države članice vsota zneskov, uradno prijavljenih skladno s členom 16(1)(a) in (b) navedene uredbe in eventualno popravljenih skladno s členom 17(1) in (3), in vsota zneskov, uradno prijavljenih in sprejetih skladno s členom 17(9) navedene uredbe, odštela od skupnega zneska, ki je dodeljen državam članicam. Ta določba se za proračunsko leto 2005 uporabi v Nemčiji, Španiji, Franciji, Italiji, Avstriji in na Portugalskem -
SPREJELA NASLEDNJO ODLOČBO:
Člen 1
Dokončna dodeljena finančna sredstva za vinsko leto 2004/2005 zadevnim državam članicam glede na določeno število hektarjev za prestrukturiranje in preusmeritev vinogradov v skladu z Uredbo (ES) št. 1493/1999 v proračunskem letu 2005 so navedena v Prilogi k tej odločbi.
Člen 2
Ta odločba je naslovljena na Češko republiko, Zvezno republiko Nemčijo, Helensko republiko, Kraljevino Španijo, Francosko republiko, Italijansko republiko, Republiko Ciper, Veliko vojvodstvo Luksemburg, Republiko Madžarsko, Republiko Malto, Republiko Avstrijo, Portugalsko republiko, Republiko Slovenijo in Slovaško republiko.
V Bruslju, 10. oktobra 2005

Labels: 18
19
6